Burjassot participa en la X Campanya “Llegir en Valencià”
2025-07-24

La campanya”Llegir en valencià, paraules d’amor, de foment de la lectura en valencià, iniciava la seua desena edició el passat mes de juny amb la presentació d’11 narracions en les quals l’amor és el protagonista i, en el cas de Burjassot, l’amor narrat pel seu poeta per excel·lència, Vicent Andrés Estellés.

El dia 28 de juny, de la mà de Levante-EMV, es publicava el llibre Amb molt d’amor, de Gemma Pascual, amb la coberta d’Oreto Cruzà i els versos de Vicent Andrés Estellés, una publicació patrocinada per l’Ajuntament de Burjassot i que, com la pròpia autora assenyala, parla “d’amor, receptes de cuina i de poemes d’Estellés”.

Tota la informació sobre la campanya pot consultar-se en el Facebook de Fundació Bromera per al Foment de la Lectura o en la web http://www.llegirenvalencia.org.